આટલી સમયની શોર્ટેજમાં રોજેરોજ શેવિંગ કરવાની જફામાંથી બચી જવાય. મોંઘા મોંઘા શેવિંગ ક્રીમ, આફ્ટર શેવ, રેઝર્સ જેવા ખરચામાંથી બચી જવાય. ગાલ પર વાળ હોવાથી ફેર એન્ડ હેન્ડસમ લગાડવાની જગ્યા ના રહેતા આવા ફેરનેસ ક્રીમના પણ પૈસા બચાવી શકાય. વળી ના કરે નારાયણ ને કોઈ થપ્પડ-શપ્પડ મારી દે તો ગાલ પરના વાળના કવચને કારણે કદાચ ઓછુ વાગે. વળી આજના જમાનાની છોકરીઓ પણ બૉયફ્રેન્ડ તરીકે બીઅર્ડ બૉય પસંદ કરતી થઈ ગઈ છે. કારણ કે એ જાણે છે કે દાઢી ઉગાડવી અને એને મેઈનટેઈન કરવી એ ધીરજવાન છોકરો જ કરી શકે અને પોતાને પણ આવો ધીરજવાન છોકરો જ સંભાળી શકશે. જે દાઢીની આળપંપાળ કરી શકે એ લાડીની આળપંપાળ પણ કરી શકે. ડીસન્ટ દાઢી કેરી કરવા માટે ધીરજની સાથે એસ્થેટિક સેન્સ પણ જોઈએ..